**LĒMUMS**

Liepājā

|  |  |
| --- | --- |
| 2021.gada 19.augustā |  Nr.301/10(prot. Nr.10, 21.§) |

Par grozījumu 2008.gada 23.oktobra

lēmumā Nr.502 "Par līdzvērtīgas zemes

kompensācijas fonda izveidošanu"

Izvērtējot Valsts zemes dienesta Nekustamā īpašuma valsts kadastra informācijas sistēmā reģistrēto zemes vienību piekritību un statusu, Liepājas valstspilsētas pašvaldības dome (turpmāk - Dome) konstatē:

Saskaņā ar Ministru kabineta 2008.gada 19.maija noteikumu Nr.352 "Līdzvērtīgas zemes kompensācijas fonda izveidošanas kārtība, kā arī kārtība, kādā aprēķina bijušā zemes īpašuma vērtību, kāda tā bija 1940.gada 21.jūlijā, un kārtība, kādā tiek piešķirta līdzvērtīga zeme bijušajiem zemes īpašniekiem vai viņu mantiniekiem" 4.punktu līdzvērtīgas zemes kompensācijas fondā šajos noteikumos noteiktajā kārtībā iekļauj pilsētas administratīvajā teritorijā esošo zemi, ko atbilstoši likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 4.1 panta trešajai daļai un 6.panta pirmajai un piektajai daļai izmanto zemes reformas pabeigšanai.

Ar Liepājas pilsētas domes 2008.gada 23.oktobra lēmumu Nr.502 "Par līdzvērtīgas zemes kompensācijas fonda izveidošanu" izveidots Liepājas pilsētas (tagad - Liepājas valstspilsētas) līdzvērtīgas zemes kompensācijas fonds.

Izvērtējot Nekustamā īpašuma valsts kadastra informācijas sistēmā Liepājas valstspilsētas pašvaldībai (turpmāk - Pašvaldība) piekrītošo zemju sarakstu, konstatēts, ka zemes vienības 14.novembra bulvāris 79, Liepāja (kadastra apzīmējums 17000140223), Durbes iela 27, Liepāja (kadastra apzīmējums 17000140224), Kalenieku iela 3, Liepāja (kadastra apzīmējums 17000150028), Ploču iela 6C, Liepāja (kadastra apzīmējums 17000140343), Ploču iela 7C, Liepāja (kadastra apzīmējums 17000140378), un Stārķu iela 20, Liepāja (kadastra apzīmējums 17000120785), nav piekrītošas Pašvaldībai. Minētās ielas ir izslēgtas no Pašvaldībai piekrītošo zemju saraksta un tām nosakāms statuss - zeme zemes reformas pabeigšanai, izdarot grozījumu Liepājas pilsētas domes 2008.gada 23.oktobra lēmuma Nr.502 "Par līdzvērtīgas zemes kompensācijas fonda izveidošanu" 1.pielikumā.

Ņemot vērā minēto, pamatojoties uz likuma "Par zemes reformu Latvijas Republikas pilsētās" 12.panta pirmo un trešo daļu, likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 4.1 panta trešo daļu, 6.panta pirmo un piekto daļu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 26.1 pantu un Ministru kabineta 2008.gada 19.maija noteikumu Nr.352 "Līdzvērtīgas zemes kompensācijas fonda izveidošanas kārtība, kā arī kārtība, kādā aprēķina bijušā zemes īpašuma vērtību, kāda tā bija 1940.gada 21.jūlijā, un kārtība, kādā tiek piešķirta līdzvērtīga zeme bijušajiem zemes īpašniekiem vai viņu mantiniekiem" 4., 7., 8., 9. un 13.punktu, Liepājas pilsētas teritorijas plānojumu un izskatot Liepājas valstspilsētas pašvaldības domes pastāvīgās Pilsētas attīstības komitejas 2021.gada 12.augusta lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Izdarīt Liepājas pilsētas domes 2008.gada 23.oktobra lēmumā Nr.502 "Par līdzvērtīgas zemes kompensācijas fonda izveidošanu" grozījumu, papildinot lēmuma 1.pielikumu ar 80.-85.ierakstu saskaņā ar pielikumu.

2. Liepājas pilsētas Zemes komisijas priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas pilsētas būvvaldei, Liepājas pilsētas Zemes komisijai, Nekustamā īpašuma pārvaldei |